SET บ่ายแกว่งตัว-ติดตามประกาศงบบจ.โบรกฯ แนะสอย 3 หุ้น งบหรู-ปันผลแจ่ม
SET บ่ายแกว่งตัว นักลงทุนติดตามประกาศงบบจ. พร้อมให้แนวรับ 1,570 แนวต้าน 1,585 จุด โบรกฯ แนะสอย 3 หุ้น งบหรู-ปันผลแจ่ม นำโดย KKP, TISCO และ PLANB
21 ก.พ. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (21 ก.พ.)แกว่งตัวคล้ายกับตลาดภูมิภาคที่เคลื่อนไหวทั้งในแดนบวก-ลบในกรอบแคบ หลังช่วงนี้ตลาดฯไร้ปัจจัยสำคัญใหม่หนุน ขณะที่ตลาดสหรัฐฯเมื่อคืนที่ผ่านมาก็ปิดทำการ อย่างไรก็ดีนักลงทุนกำลังรอดูรายงานผลการประชุมเฟดในคืนพรุ่งนี้ แต่กว่าจะทราบผลก็เช้าวันที่ 23 ก.พ. ดังนั้นช่วงนี้ตลาดฯคงอยู่ในภาวะซึม พร้อมให้ติดตามการทยอยประกาศงบฯต่อไป และเลือกลงทุนเป็นรายตัวได้ บ่ายนี้ตลาดฯคงแกว่งคล้ายช่วงเช้า โดยดัชนีฯคงแกว่งแคบในกรอบแนวรับ 1,570 แนวต้าน 1,585 จุด
นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ตลาดหุ้นไทยเช้านี้แกว่งตัวคล้ายกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบในกรอบแคบ เนื่องจากช่วงนี้ตลาดฯไม่มีปัจจัยสำคัญใหม่เข้ามา ขณะที่เมื่อคืนที่ผ่านมาตลาดสหรัฐฯก็ปิดทำการด้วย
อย่างไรก็ดี นักลงทุนกำลังรอดูรายงานผลการประชุมของธนาคารกลางสหรัฐฯ (เฟด) ในคืนวันพรุ่งนี้ (22 ก.พ.) แต่กว่าจะทราบผลก็เป็นเช้าวันที่ 23 ก.พ. ดังนั้นช่วงนี้ตลาดฯคงจะอยู่ในภาวะซึมพร้อมให้ติดตามการทยอยประกาศผลประกอบการของบริษัทจดทะเบียนต่อไป และเลือกลงทุนเป็นรายตัวได้
แนวโน้มการลงทุนในช่วงบ่ายนี้ ตลาดฯคงจะเคลื่อนไหวคล้ายกับช่วงเช้า โดยดัชนีฯคงจะแกว่งแคบในกรอบแนวรับ 1,570 จุด ส่วนแนวต้าน 1,585 จุด 
 
บล.ธนชาต ระบุในบทวิเคราะห์ (21 ก.พ.) SET ยังคงแกว่งตัวพักฐานในกรอบแคบ และอ่อนแอกว่าหุ้นในภูมิภาคเล็กน้อย จากแรงกดดันการขายทำกำไรหุ้นที่ปรับตัวขึ้นมาในช่วงก่อนหน้านี้ ขณะที่นักลงทุนส่วนใหญ่รอผลการประชุม FOMC ในคืนพรุ่งนี้
ขณะเดียวกันแนะนำ “ซื้อ” KKP คาดผลตอบแทนจากเงินปันผลครึ่งหลังปี 59 ที่ 3.7% และปี 2560 ที่ 7.8% (มี upside risk การเพิ่มเงินปันผลขึ้นอีก หลัง TISCO ประกาศจ่ายเงินปันผลด้วย payout ratio ที่สูงจขึ้น) และ PLANB ด้วยอัตราการขายโฆษณา premier league ที่ดี และธุรกิจโฆษณา turnaround จากการบริโภคที่จะฟื้นตัว
ขณะที่แนะ”ซื้อ” PLANB โดยสื่อโฆษณา Out of home มีการเติบโตดี การแข่งขันต่ำ และยังสามารถเพิ่มส่วนแบ่งการตลาดได้ ขณะที่แหล่งรายได้ใหม่จาก Premier League จะหนุนกำไรโตสูง 39-62% ในปี 2560-61 ล่าสุดรายได้สื่อกีฬาคิดเป็นสัดส่วน 4% รายได้ทั้งหมด และการขายโฆษณาล่วงหน้าของธุรกิจ Premier League ผ่านจุดคุ้มทุนไปแล้ว และคาดธุรกิจโฆษณาจะฟื้นตัวตามการฟื้นตัวของการบริโภคในปีนี้ ขณะที่ทางเทคนิคทะลุกรอบ flag ขึ้นมา มีเป้าหมายถัดไปที่ 6.45/6.65 บาท
 
สรุปหลักทรัพย์ที่มีมูลค่าการซื้อขายสูงสุด 5 อันดับ ได้แก่
JAS  มูลค่าการซื้อขาย 1,478.82 ล้านบาท ปิดที่   9.00 บาท ลดลง  0.35 บาท
PTT  มูลค่าการซื้อขาย 1,315.13 ล้านบาท ปิดที่ 398.00 บาท เพิ่มขึ้น 1.00 บาท
IVL  มูลค่าการซื้อขาย 1,076.53 ล้านบาท ปิดที่  35.75 บาท ลดลง  1.00 บาท
BANPU   มูลค่าการซื้อขาย   741.09 ล้านบาท ปิดที่  19.40 บาท ลดลง  0.20 บาท
MINT  มูลค่าการซื้อขาย   661.12 ล้านบาท ปิดที่  34.00 บาท ลดลง  0.75 บาท